Ènìyàn lásán ni ẹnì keje, kò sí nínú àwọn alátùn-únṣe inú ayé, oníbàjẹ́ ènìyàn ni. Ó fi ìwà àgàbàgedè dé ipò gíga, ó dé ipò gíga tán kò jẹ́ kí ọwọ́ àwọn èrò ẹ̀hìn gòkè, bẹ́ẹ̀ ni ìrìra ni ó jẹ́ níwájú Olódùmarè ìwà ẹ̀gbin sì ni níwájú àwọn ẹ̀dá ọ̀run, wí pé, kí ẹni tí ó dé ibi gíga máa wá ọ̀nà ìdíwọ́ fún àwọn tí ń bọ̀ lẹ́hìn, bẹ́ẹ̀ ni ọkùnrin náà gbàgbé ará ayé, ó gbàgbé ará ọ̀run, ó sì tún gbàgbé Ọlọ́run Ọba. Ìwà burúkú ń bẹ lọ́wọ́ rẹ̀ ìwà wọ̀bìà ń be ní oókan-àyà rẹ̀, bẹ́ẹ̀ nni ọmọ òkùnkùn ni òun í ṣe. Ọkùnrin yìi kún fún àbẹ̀tẹ̀lẹ̀òun ni alága ẹgbẹ́ ríkísí, òuun ni olórí àwọn alarèékérekè, òun ni balógun àwọn tí ń yọ́ kẹ́lẹ́kẹ́lẹ́ káà kiri òde òru. Ó ti fi ẹnu ba iṣẹ́ oníṣẹ́ jẹ́, ó ti fi àpáàdì ńlá bo iṣẹ́ rere ẹlòmíràn mọlẹ̀, kí aráyé má baà rì iṣẹ́ rere wọn, bẹ́ẹ̀ ni a máa wá ibi kọ́lọ́fin kiri láti mú ọmọnìkejjì, rẹ̀, a sì máa sọ àṣìẹ kékeré wọn di títtóbi lójú àwọn ọmọ aráyé. Ẹni tí ó mú ayé doríkodò, tí ó gbé elékèé gorí ìtẹ́, tí óo fi olódodo sí ibi ìsàlẹ̀, nítorí ẹni ilẹ̀ ni òun í ṣe, kò lè bá ará òkè ṣe dọ́gbadọ́gba tító láéláé. Nígbà tí ọkùnrin yìí wà ní òdé  ayé èdè Ẹlẹ́dàá kò yẹ àwọn ọmọ ènìyàn, nítorí Ọlọ́run fún un ní owó, Ó fún un ní ọmọ, Ó  sì fún un ní ọ̀pọ̀lọpọ̀ ìṣúra inú ayé. Bẹ́ẹ̀ ni àwọn nǹkan wọn-ọnnì kò lè pẹ́ lọ́wọ́ rẹ̀, òun ní wọn kí ìwólulẹ̀ rẹ̀ baà lè pọ̀ gidigidi. Nígbà tí ó dé ṣóńṣó ìgbéga rẹ̀ tán, Olódùmarè rẹ̀ ẹ̀ sílẹ̀, ó ṣubú, ó di èrò ẹ̀hìn, ìbànújẹ́ dé bá a, ọkàn rẹ̀ kún fún ìrẹ̀wẹ̀sì, orúkọ rẹ̀ sì burú tóbẹ́ẹ̀ nínú ayé tí àwọn ènìyàn kò jẹ́ fi orúkọ náà sọ ọmọ wọn. Nígbà tí ó di ọjọ́ kan, Ẹlẹ́dàá mi ní kí n lọ mu un wá, kí àwọn aráyé baà lè mọ̀ pé kò sí àìṣòdodo lọ́wọ́ Olódùmarè, olúkulùkù kò ní ṣàìjèrè iṣẹ́ rẹ̀, yálà ní òde ayé, tàbí ní òde ọ̀run. Kíyèsí i ìwọ rí ìyyà tíóń jẹ ọkùnrin náà nínú ilé mi, má ṣe rò pé ìkàni a ń ṣe sí i nì, nítorí nígbà tí ọkùnrin yìí wà ní òde ayé, tí ó wà ní ipò giga, ó ti pàṣẹ kí wọ́n bẹ́ ọ̀pọ̀lọpọ̀ ènìyàn lórí, kí wọ́n ṣá ọ̀pọ̀lọpọ̀ ènìyàn lọ́gbẹ́, kí wọ́n fi ìyà búburú jẹ ogunlọ́gọ̀ àwọn ọmọ ènìyàn láìníddìí. Rántí  wí pé Olódùmarè fẹ́ràn àwọn ọmọ ènìyàn púpọ̀-púpọ̀ tó bẹ́ẹ̀ tí Ó fi ohun gbogbo tí ń bẹ lóde ayé, bí ayé ti kún fún oríṣiríṣi nǹkan tó wọn-ọnnì, Ó fi àwọn nǹkan wọn-ọnnì jìǹkí ọmọ ará ayyé. Ọkùnrin tí ìwọ ń wò yìí ti fi ìyà jẹ àwọn ènìyàn tí Ọlọ́run fẹ́ràn, tó bẹ́ẹ̀ tí ìfẹ́ náà kò ṣeé fi ẹnu sọ! Ohun tí olúkúlùkù bá gbìn ni yóó hù jáde fún un.
Eniyan lasan ni eni keje, ko si ninu awon alatun-unse inu aye, onibaje eniyan ni. O fi iwa agabagede de ipo giga, o de ipo giga tan ko je ki owo awon ero ehin goke, bee ni irira ni o je niwaju Olodumare iwa egbin si ni niwaju awon eda orun, wi pe, ki eni ti o de ibi giga maa wa ona idiwo fun awon ti n bo lehin, bee ni okunrin naa gbagbe ara aye, o gbagbe ara orun, o si tun gbagbe Olorun Oba. Iwa buruku n be lowo re iwa wobia n be ni ookan-aya re, bee nni omo okunkun ni oun i se. Okunrin yii kun fun abeteleoun ni alaga egbe rikisi, ouun ni olori awon alareekereke, oun ni balogun awon ti n yo kelekele kaa kiri ode oru. O ti fi enu ba ise onise je, o ti fi apaadi nla bo ise rere elomiran mole, ki araye ma baa ri ise rere won, bee ni a maa wa ibi kolofin kiri lati mu omonikejji, re, a si maa so asie kekere won di tittobi loju awon omo araye. Eni ti o mu aye dorikodo, ti o gbe elekee gori ite, ti oo fi olododo si ibi isale, nitori eni ile ni oun i se, ko le ba ara oke se dogbadogba tito laelae. Nigba ti okunrin yii wa ni ode  aye ede Eledaa ko ye awon omo eniyan, nitori Olorun fun un ni owo, O fun un ni omo, O  si fun un ni opolopo isura inu aye. Bee ni awon nnkan won-onni ko le pe lowo re, oun ni won ki iwolule re baa le po gidigidi. Nigba ti o de sonso igbega re tan, Olodumare re e sile, o subu, o di ero ehin, ibanuje de ba a, okan re kun fun irewesi, oruko re si buru tobee ninu aye ti awon eniyan ko je fi oruko naa so omo won. Nigba ti o di ojo kan, Eledaa mi ni ki n lo mu un wa, ki awon araye baa le mo pe ko si aisododo lowo Olodumare, olukuluku ko ni saijere ise re, yala ni ode aye, tabi ni ode orun. Kiyesi i iwo ri iyya tion je okunrin naa ninu ile mi, ma se ro pe ikani a n se si i ni, nitori nigba ti okunrin yii wa ni ode aye, ti o wa ni ipo giga, o ti pase ki won be opolopo eniyan lori, ki won sa opolopo eniyan logbe, ki won fi iya buburu je ogunlogo awon omo eniyan lainiddii. Ranti  wi pe Olodumare feran awon omo eniyan pupo-pupo to bee ti O fi ohun gbogbo ti n be lode aye, bi aye ti kun fun orisirisi nnkan to won-onni, O fi awon nnkan won-onni jinki omo ara ayye. Okunrin ti iwo n wo yii ti fi iya je awon eniyan ti Olorun feran, to bee ti ife naa ko see fi enu so! Ohun ti olukuluku ba gbin ni yoo hu jade fun un.